**HAIKU ŞI SENRYŪ (1)**

*Gavriil Stiharul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HAIKU 俳句

Zile toride –

din ochii tăi albaştri

stropi mari de lacrimi.

◊

Amiază-n spital –

albina primeneşte

florile de ieri.

◊

Copil sărman –

împodobind cu rugăciuni

bradul de Crăciun.

◊

Prima zăpadă –

mireasma mătăcinei

într-o agendă.

◊

Cei mai frumoşi crini –

bolnava înţelege

că e pe moarte.

◊

Încă o toamnă –

din buchetul ofilit,

bilet necitit.

◊

Nicio speranţă –

pescăruşul măsoară

din nou faleza.